היא הייתה בחורה יפה במיוחד, לבושה בצורה מחמיאה.
היא התיישבה מולי מחייכת בביישנות. אני שואלת אם מצאה את המקום בקלות- היא משיבה בחיוב ומוסיפה שכבר כמה ימים היא חושבת על פגישה ומצפה לה.
אני מחייכת אליה בחזרה ומקשיבה לה בעניין רב.
נעמה מתחילה את סיפור ילדותה, על אימה שתמיד חיפשה חיים שקטים ולימדה את הילדים לא לבלות, לא לקחת סיכונים, לא להתאמץ יותר מידי. עדיף שלא לא תבלטי, עדיף לא לזכות בתהילה מלהסתכן במכות. אחר כך- שירות צבאי, לימודים. היא לא חשבה יותר מידי על מקצוע, דודתה סדרה לה עבודה בתפקיד שהיה זמין, לא דורש חשיפה גדולה. נעמה הייתה עובדת מסורה מאוד, תמיד ניסתה לעשות כל מה שמצפים ממנה, נמנעה מוויכוחים ועימותים לא בקשה דבר. כולם אהבו אותה. חברותיה מצאו בני זוג, התחתנו, הביאו ילדים לעולם. היא תמיד הייתה אורחות בכל השמחות, תמיד ישבה בצד כשכולם רקדו והשתוללו משמחה.
"אני מרגישה שאני חיה טוב, לא חסר לי כלום, אבל ... איך להגיד לך ... חייה בקטנה..."
ו... זו הסיבה שאני כאן – אצלך"
"מה הסיבה?" - שאלתי.
"אני רוצה להתחיל לחיות את החיים, לבנות משפחה, להחליף עבודה אולי למשהו יותר מעניין..."
אני נשענת לאחור: "אז המשאלה שלך היא להתחיל להיות את החיים, לרקוד אותם ולא רק להסתכל מהצד, נעמה." - שאלתי.
"כן, בדיוק כך", היא עונה. "אבל, איך עושים את זה, כשאני חושבת על דברים שצריך לעשות בשביל זה, זה מפחיד נורא! אמרו לי שאימון אישי יכול לעזור... אמרו לי שבאימון מצבים מטרות ומשיגים אותם...".
כן, יש אנשים שמרגישים שחייהם הם הרפתקה בלתי נגמרת והם בולעים אותם, ממצים אותם עד הסוף; ויש כאלה, כמו נעמה, שבוחרים לשבת בצד, להיות הצופים, להתפשר ולוותר.
החיים אינם מבדילים בינינו, מספקים הוויות והזדמנויות באותה מידה לכולם. ההבדל אם אנו יוצאים לקראתם בשמחה וריקוד או מסתתרים ומגיבים בפחד.
"מלאכים עפים משום שהם לוקחים את עצמם בקלות"- פעם קראתי את המשפט הזה, והוא גרם לי לחייך. הוא אמר לי שאנו יכולים להשיל מעלינו הרבה מאוד משא כבד אם נלמד להשתעשע עם החיים, במקום לפחד מהם.
השינוי מתחיל בהחלטה. החלטה שמגיעים לנו חיים מלאים, מעניינים ומספקים, והאמונה שאנחנו מצוידים בכל הנדרש לעמוד בקשיים ומבחנים שחיים מציעים לנו.
כן, אני אומרת לה בהתרגשות: "אני אשמח לעבוד איתך, לאמן אותך לרקוד את החיים!"
"אימון יעזור לך לקבל החלטות, להגדיר מטרות, ייתן לך כלים ויעצים אותך. אני כמאמנת שלך אלווה אותך בצמיחה שלך, בהצלחות ובימים קשים יותר. אנחנו ביחד נגלה את תכונות החזקות שלך ונלמד לנצל אותם כדי להתגבר על מכשולים"
נעמה באה אלי עם החלטה לשנות, לצאת מהצל לרחבת הריקודים. היא תצטרך לעבור דרך, לקחת אחריות, ללמוד להגיב אחרת, להאמין בעצמה. היא תפתח אומץ, תאפשר לעצמה דברים שלא העיזה קודם. נעמה תלמד להתעלם מרעשי הסביבה שמבקרים אותה ומפחיתים את בביטחונה העצמי. היא תלמד ליהנות, לקחת חלק פעיל בחיים, לרקוד את חיים, לחיות אותם בגדול!